|  |
| --- |
| Verejnýprísľub7. 7. 2025 |

**podľa § 850 a nasl. zákona č. 40/1964 Zb. Občiansky zákonník v znení neskorších predpisov**

Allianz - Slovenská poisťovňa, a.s., so sídlom Pribinova 19, 811 09 Bratislava, IČO: 00 151 700, zapísaná v Obchodnom registri Mestského súdu Bratislava III, oddiel: Sa, vložka č.: 196/B (ďalej aj ako „poisťovateľ“) vyhlasuje, že

**Infolinka**

+421 2 50 122 222

**Web**

allianz.sk

pre poistné zmluvy uzatvorené s poisťovateľom, na základe ktorých došlo k **uzatvoreniu / dopoisteniu poistenia denného odškodného počas nevyhnutného liečenia následkov úrazu (14UP) alebo poistenia denného odškodného počas nevyhnutného liečenia následkov úrazu dieťaťa (14UM)**, sa v osobitných poistných podmienkach pre tieto poistenia **zvyšuje poistná ochrana poistenej osoby, a to nasledovne:**

* **skracuje sa minimálna doba nevyhnutného liečenia následkov úrazu** (ako jedna z podmienok poistnej udalosti) **z 15 dní (u dospelej osoby) resp. 11 dní (u dieťaťa) na 5 dní (pre dospelú osobu aj dieťa).**

Rozšírená poistná ochrana (skrátenie minimálnej doby liečenia úrazu) sa vzťahuje na poistenia 14UP/14UM **s dátumom uzatvorenia** (dátum uzatvorenia novej poistnej zmluvy s poistením 14UP/14UM) **alebo dopoistenia** (dátum spísania žiadanky pri dopoistení poistenia 14UP/14UM do existujúcej poistnej zmluvy) **počas platnosti tohto verejného prísľubu**.

Tento verejný prísľub je platný od **11. 07. 2025** a poisťovateľ je ním viazaný až do jeho zmeny alebo odvolania. Tento verejný prísľub je určený vopred neobmedzenému počtu osôb, pričom nárok na poskytnutie plnenia za podmienok uvedených v tomto verejnom prísľube má každá osoba, ktorá ich spĺňa. Poisťovateľ si vyhradzuje právo kedykoľvek odvolať alebo zmeniť tento verejný prísľub. Zmenou alebo odvolaním tohto verejného prísľubu nebudú dotknuté nároky vyplývajúce z tohto verejného prísľubu, ktoré vznikli počas jeho platnosti.

V Bratislave dňa 07. 07. 2025

........................................................ .......................................................

Juraj Dlhopolček Elena Novak

člen predstavenstva členka predstavenstva

Allianz - Slovenská poisťovňa, a.s. Allianz - Slovenská poisťovňa, a.s.